Coímbra

**Coímbra** (en portugués *Coimbra*) é unha cidade portuguesa, capital do Distrito de Coímbra, situada na rexión Centro e subrexión do Baixo Mondego, con preto de 106 800 habitantes. A pouco máis de 200&nbsp;km de Lisboa e a 100&nbsp;km do Porto, está bañada polo río Mondego. Foi capital nacional da cultura en 2003.

É sede dun municipio con 316,83&nbsp;km² de área e 148 474 habitantes (2001), subdividido en 31 freguesías. O municipio é limitado a norte polo municipio de Mealhada, a leste por Penacova, Vila Nova de Poiares e Miranda do Corvo, a sur por Condeixa-a-Nova, a oeste por Montemor-o-Velho e a noroeste por Cantanhede.

## Historia 
Cidade de rúas estreitas, patios, escadiñas e arcos medievais, Coímbra foi berce de seis reis de Portugal e da  Dinastía de Borgoña, así como da primeira Universidade portuguesa, unha das máis antigas da Europa.

Os romanos chamaron á cidade, que se erguía no outeiro sobre o río Mondego, Aeminium. Máis tarde, co aumento da súa importancia pasou a ser sede de Diocese, substituíndo a cidade romana de Conímbriga, de onde derivou o seu novo nome. Durante o dominio mouro, Coímbra tórnase nun importante posto comercial entre o norte cristián e o sur árabe, cunha forte comunidade mozárabe. En 1064 a cidade é definitivamente reconquistada por Fernando Magno de León.

Coímbra renace e tórnase a cidade máis importante por baixo do río Douro, capital dun vasto condado gobernado polo mozárabe Sesnando. Co Condado portucalense, o conde D. Henrique e a raíña D. Teresa fan dela a súa residencia, e foi alí onde nace o primeiro rei de Portugal, D. Afonso Henriques, que fai dela a capital do condado, substituíndo Guimarães (ademais esta mudanza da capital para os campos do Mondego virase a revelar vital para facer viábel a independencia do novo país, a todos os niveis: económico, político e social). Capitalidade que Coímbra conservará ata 1255, cando a capital pasa a ser Lisboa.

No século XII, Coímbra presentaba xa unha estrutura urbana, dividida entre a cidade alta, designada por Alta ou Almedina, onde vivían os aristócratas, os cregos e, máis tarde, os estudantes, e a Baixa, do comercio, do artesanado e dos barrios ribeiráns.

Desde mediados do século XVI, a historia da cidade pasa a xirar en torno á historia da Universidade de Coímbra, sendo no século XIX cando a cidade se comeza a se expandir alén do seu casco amurallado, que chega mesmo a desaparecer coa reformas levadas a cabo polo Marqués de Pombal.

A primeira metade do século XIX trae tempos difíciles para Coímbra, coa ocupación da cidade polas tropas de Junot e Masséna, durante a invasión francesa e, posteriormente, a extinción das ordes relixiosas. Porén, na segunda metade do século XIX, a cidade viría a recuperar o esplendor perdido – en 1856 xorde o primeiro telégrafo eléctrico na cidade e a iluminación a gas, en 1864 é inaugurado o ferrocarril e 11 anos despois nace a ponte férrea sobre as augas do río Mondego.

## Monumentos 
* Sé Velha de Coimbra.
* Sé Nova de Coimbra.
* Mosteiro de Santa Cruz.
* Mosteiro de Santa Clara-a-Velha.
* Universidade e Torre.
* Portugal dos Pequenitos.
* Igrexa de Santa Cruz.
### Porta e Torre de Almedina 
Como o propio nome indica, era a porta da Medina, entrada principal da cidade (Coímbra) intramuros.

Sita na parte máis baixa da muralla constituía o aceso de maior importancia militar e civil e o que tiña maior movemento. Foi, orixinariamente, unha porta entre dous cubos avanzados que, máis tarde, foron ligados por medio dun arco fundo e levantado o forte torreón. A Torre é probabelmente unha das torres máis defensivas de maior impoñencia no perímetro da muralla, debido á vulnerabilidade do lugar.

## Xardíns 
Choupal, Parque da Cidade, Jardin de Santa Cruz, Jardin Botanico, Penedo da Saudade.

## Freguesías do concello 
dereita|miniatura
miniatura|dereita|Ponte da Raíña Santa Isabel

As freguesías de Coímbra son as seguintes:

* Almalaguês
* Almedina (Coímbra)
* Ameal
* Antanhol
* Antuzede (Coímbra)
* Arzila
* Assafarge (Coímbra)
* Botão
* Brasfemes
* Castelo Viegas (Coímbra)
* Ceira (Coímbra)
* Cernache
* Eiras (Coímbra)
* Lamarosa
* Ribeira de Frades
* Santa Clara
* Santa Cruz
* Santo António dos Olivais (Coímbra)
* São Bartolomeu (Coímbra)
* São João do Campo
* São Martinho de Árvore
* São Martinho do Bispo (Coímbra)
* São Paulo de Frades (Coímbra)
* São Silvestre
* Sé Nova (Coímbra)
* Souselas
* Taveiro
* Torre de Vilela
* Torres do Mondego (Coímbra)
* Trouxemil
* Vil de Matos

## Notas 
## Véxase tamén 
* Condado de Coímbra